b'\n_START_ARTICLE_\nPhilippine Madrigal Singers\n_START_PARAGRAPH_\nAng University of the Philippines Madrigal Singers (UPMS), kilala rin bilang Philippine Madrigal Singers o Madz, ay isa sa mga tampok na pangkat pangsining na nakabase sa University of the Philippines, Diliman. Ang kasalukuyang direktor nito ay asi Mark Anthony Carpio. Sila ang pinakaunang koro sa buong daigdig na nagwagi ng dalawang ulit sa European Grand Prix for Choral Singing (noong 1997 at 2007)\n_START_SECTION_\nKasaysayan\n_START_PARAGRAPH_\nAng Madz ay isa sa mga koro sa Asya na nagtamo ng maraming gantimpala sa mga malalaking patiimpalak para sa koro sa loob ng ilang taon. Dahil sa kanilang mahusay na paglahok sa mga koponang ito, sila ay itinuturing na isa sa mga pinakamahusay na koro sa buong daigdig._NEWLINE_Sila ay itinatag ni Propesora Andrea Veneracion, bilang University of the Philippines Madrigal Singers noong 1963. (Si Prop. Veneracion ay itinanghal na Pambansang Alagad ng Sining para sa Musika noong 1999.) Ang halos lahat ng mga kasapi ng pangkat ay binubuo ng mga mag-aaral, guro at mga nagsipagtapos sa iba-ibang mga sangay na kolehiyo ng University of the Philippines. Ang kasalukuyang direktor ng grupo ay si Mark Anthony Carpio.'